1. **Părţile contractante**

Intre **ELECTRIC PLANNERS S.R.L.**, reprezentată legal prin Catalin-Alexandru CRACIUN, administrator, cu sediul în Bucuresti, str. Praga, nr.3, subsol 1, birou nr.4, sector 1, cod poştal 011801, telefon 021/303.54.36, fax 021/303.54.09, cod fiscal RO 34558843, înscrisă în Registrul Comerţului la nr.J40/6308/2015, cont virament nr. RO72OTPV110000942674RO01, deschis la OTP BANK- SMB, denumită *furnizor*, având calitatea de *vânzător*, pe de o parte,

Şi

**.........................................** cu sediul in ..................., str...................., nr..........., tel. ........................., fax ......................., înmatriculată la Oficiul Registrului Comerţului sub nr ........................., cod de înregistrare fiscala RO ......................, Cod IBAN ..................................., deschis la ………………………………., reprezentat prin ..........................., .........................................,

denumit *consumator*, în calitate de *cumpărător*, pe de altă parte,

s-a încheiat prezentul contract.

1. **Obiectul contractului**

**Art.** 1. (1) Obiectul contractului este furnizarea energiei electrice la locurile de consum enumerate mai jos:

* **A):** …………
* **B):** ………..,

si reglementarea raporturilor dintre furnizor şi consumator privind furnizarea, facturarea, plata şi alte servicii, precum şi condiţiile de consum ale energiei electrice.

(2) Termenii utilizaţi în prezentul contract sunt definiţi în Anexa nr.1 la prezentul contract.

1. **Durata contractului**

**Art. 2.** Contractul de furnizare a energiei electrice se încheie pe perioada de **2 ani**, convenită de părţi, furnizarea făcându‑se în condiţiile stabilite prin avizul tehnic de racordare sau certificatul de racordare (Anexa nr.5 la prezentul contract) emise pentru locurile de consum mentionate la Art. 1.

1. **Conditii de desfasurare a furnizarii**

**Art. 3.** – (1) Cantitatea lunara de energie electrică ce urmează să fie cumpărată de către consumator de la furnizor in fiecare interval baza de decontare este prevazuta in Anexa 2, fiind stabilita in baza procedurii convenite de parti in Anexa 4.

(2) Consumatorul va plati catre furnizor contravaloarea energiei electrice consumate in conditiile prevazute in Anexa 3;

**Art. 4.** –(1) Energia electrică furnizată conform prevederilor prezentului contract este măsurată în conformitate cu Codul de masurare a energiei electrice, aprobat prin ordin ANRE.

(2) Părţile vor respecta instrucţiunile şi comenzile operative emise de către operatorul de sistem în baza Codului tehnic al reţelei de transport, aprobat prin Decizia preşedintelui ANRE nr.20/2004. Obligaţiile ce revin fiecărei părţi în baza prezentului contract nu pot fi invocate drept cauză a nerespectării Codului tehnic al reţelei de transport.

(3) Partile se obliga sa respecte prevederile "Regulamentului de furnizare a energiei electrice la consumatori" in vigoare.

(4) Reducerea furnizării de energie electrică ca urmare a instrucţiunilor şi comenzilor operative emise de operatorul de sistem, se plateste la preţul din contract.

(5) Pentru diferenţele dintre cantitatea de energie electrică contractată şi cea efectiv furnizată ca urmare a instrucţiunilor şi comenzilor operative emise de către operatorul de sistem, consumatorul nu poate solicita furnizorului plata de daune.

(6) Încheierea contractului/contractelor pentru transportul /servicii de sistem /administrare piata /distribuţia energiei electrice de la furnizor pînă la consumator se face de către furnizor.

(7) Partiile vor comunica operatorului pietei de energie electrica datele necesare, pe toata durata contractului.

(8) Regimul de limitare sau de restrictie se aplica in conformitate cu Codul retelei de transport si Codul retelei de distributie.

1. **Obligaţii şi garanţii**

**Art.5**.- (1) Părţile se obligă una faţă de cealaltă să deţină, pe parcursul derulării contractului, toate aprobările necesare fiecăreia pentru executarea obligaţiilor cuprinse în prezentul contract, conformîndu-se în acelaşi timp tuturor cerinţelor legale.

(2) Părţile garantează una celeilalte că prezentul contract reprezintă o obligaţie validă, legală, opozabilă în justiţie în termenii acestui contract.

(3) Părţile se obligă una faţa de cealaltă să asigure accesul, conform legii, la toate informaţiile, documentaţiile şi datele necesare bunei derulări a contractului şi care sunt accesibile conform reglementărilor în vigoare tuturor autorităţilor statului, instituţiilor financiar-bancare, consultanţilor şi contractanţilor.

**6. Obligaţiile furnizorului**

**Art. 6.** Furnizorul are următoarele obligaţii:

1. să deţină licenţă de furnizare a energiei electrice şi să respecte prevederile acesteia privind alimentarea consumatorilor;
2. să asigure consumatorului puterea şi energia electrică în termenii prezentului contract şi în conformitate cu Standardul de performanţă;
3. să asigure continuitatea în alimentare în limitele nivelului de siguranţă specificat in Avizul Tehnic de Racordare

sa puna la dispozitia consumatorului informatiile privind eventualele sume de bani datorate consumatorului /platite de consumator, aferente facturilor emise, pentru ultimul an calendaristic, la cererea acestuia

1. să notifice consumatorul, despre întreruperile pro­gramate în furnizarea energiei electrice;
2. sa investigheze reclamatiile privind calitatea serviciului de furnizare;
3. sa investigheze reclamatiile privind inregistrarea eronata ale aparatelor de masura;
4. în cazul unor defecţiuni în instalaţia de utilizare a consumatorului, să ia măsuri, la cererea acestuia, de întrerupere a furnizării energiei electrice şi de separare vizibilă a instalaţiei de utilizare a consumatorului de instalaţia de alimentare;
5. să iniţieze modificarea şi completarea contractului de furnizare a energiei electrice sau a anexelor la acesta ori de câte ori apar elemente noi, inclusiv prin acte adiţionale, atunci când consideră necesară detalierea, completarea sau introducerea unor clauze noi;
6. să verifice în cel mai scurt timp situaţiile deosebite sesizate de consumator şi să răs­pundă în termen legal tuturor reclamaţiilor şi sesizărilor scrise ale acestuia, conform Standardului de performanţă;
7. să acorde despăgubiri pentru daunele dovedite provocate din vina sa, inclusiv de intreruperi, calitatea necorespunzatoare a energiei electrice furnizate, conform reglementarilor in vigoare:
8. sa informeze OR pentru reconsiderarea marimilor de reglaj ale protectiilor din instalatiile de distributie/transport, la cererea justificata a consumatorului
9. să furnizeze consumatorului informaţii privind istoricul de consum pe ultimele 12 luni
10. sa programeze si sa efectueze audiente
11. orice alte obligatii prevazute de Legea 123/2012, cu modificarile si completarile ulterioare, de Regulamentul de furnizare, sau de alte acte normative aplicabile

###### 7. Drepturile furnizorului

**Art. 7.** Furnizorul are următoarele drepturi:

a)sa incaseze la termenele stabilite contravaloarea cantitatilor de energie vanduta

b) să întrerupă furnizarea energiei electrice din cauza neindeplinirii obligatiilor contractuale de catre consumator cu un preaviz de 5 zile lucratoare pentru :

- neachitarea facturilor emise de furnizor, în condiţiile stabilite in prezentul contract şi/sau a penalităţilor aferente;

- impiedicarea sub orice forma a furnizorului sau OR de a verifica, a inlocui grupurile de masurare sau de a citi inregistrarile acestora

Cheltuielile furnizorului pentru deconectarea si reconectarea la retea a consumatorului vor fi suportate de consumator si vor fi achitate de catre acesta in termenul scadent.

c) sa recalculeze consumul de energie electrica pentru o perioada anterioara, atunci cand se constata defectarea grupului de masura, in baza unei procedure elaborate de ANRE;

1. să aibă acces în incinta consumatorului, pentru verificarea instalaţiei de alimentare şi uti­lizare a energiei electrice, a grupurilor de măsurare/contoarelor şi a respectării prevederilor contractuale; accesul se va efectua în prezenţa delegatului împuternicit al consumatorului.

e) In regimul de limitari si restrictii, atunci cand este deficit de putere si/sau de energie in SEN, sa aplice consumatorului, cu instiintare prealabila, transele de limitare a puterii prevazute in Anexa la contractual de distributie, iar la Ordinul DEN, sa ia masuri de deconectare a consumatorului, in scopul prevenirii sau lichidarii unor avarii in SEN, masuri ce se vor aplica in conformitate cu Standardul de performanta;

f) Sa refuze plata totala sau partiala a unor daune privind defectarea unor instalatii/receptoare de energie electrica daca datele de garantare tehnica a acestora specifica parametrii de calitate a energieie electrice furnizate potrivit altor norme/standarde decat cele recunoscute/ aprobate de ANRE;

g) orice alte drepturi prevazute de Legea 123/2012, cu modificarile si completarile ulterioare, de Regulamentul de furnizare, sau de alte acte normative aplicabile

**8. Obligatiile consumatorului**

**Art. 8**. Consumatorul are următoarele obligaţii:

1. să achite integral şi la termen facturile emise de furnizor, la pretul si in conditiile prezentului contract;
2. sa respecte clauzele contractelor de furnizare, respectiv de retea, inclusiv a conditiilor prevazute in anexe;
3. să asigure prin soluţii proprii, tehnologice şi/sau energetice, evitarea unor efecte deosebite la întreruperea alimentării cu energie electrică din SEN în cazul în care există echipamente sau instalaţii la care întreruperea alimentării cu energie electrică peste o durată critică mai mică decât cea corespunzătoare nivelului de siguranţă înscris în contract poate duce la incendii, accidente umane, explozii, deteriorări de utilaje etc.;
4. sa mentina starea tehnica corespunzatoare a instalatiilor electrice proprii in conformitate cu normele legale in vigoare;
5. să ia măsurile necesare din punct de vedere al schemelor interne de alimentare a instalaţiilor şi echipamentelor tehnologice, inclusiv din punctul de vedere al insta­laţiilor de protecţie şi automatizare, pentru asigurarea funcţionării în continuare a receptoarelor importante în cazul funcţionării automaticii din instalaţiile furnizorului sau ale consumatorului, în scopul exploatării sigure şi economice a instalaţiilor electrice;
6. să respecte dispoziţiile dispecerului energetic, conform reglementărilor în vigoare privind schema de funcţionare a instalaţiilor consumatorului racordate la S.E.N.;
7. să nu modifice valorile parametrilor de protecţie şi de reglaj stabilite cu OR;
8. să comunice în scris furnizorului orice modificare a elementelor care au stat la baza întoc­mirii contractului;

i) sa anunte in scris Furnizorul despre orice schimbare in programul sau de functionare (inclusiv detalierea modificarilor consumului),

j)orice alte obligatii prevazute de Legea 123/2012, cu modificarile si completarile ulterioare, de Regulamentul de furnizare, sau de alte acte normative aplicabile

**9. Drepturile consumatorului**

**Art. 9.** Consumatorul are următoarele drepturi:

1. sa consume energie electrica in conformitate cu prevederile prezentului contract:
2. să solicite furnizorului modificarea şi completarea prezentului contract şi a anexelor la acesta sau să iniţieze acte adiţionale la contract, atunci când apar elemente noi sau când consi­deră necesară detalierea ori completarea unor clauze contractuale;
3. sa solicite si sa primeasca de la furnizor si/sau OR explicatii privind elementele facturii
4. sa primeasca toate datele pertinente privind consumul in mod nediscrimatoriu in raport cu costurile necesare pentru furnizarea acestor date
5. sa solicite OR, direct sau prin intermediul furnizorului, repararea sau inlocuirea grupului de masura/ contorului defect in conditiile reglementarilor in vigoare

f) să racordeze la instalaţii proprii cu avizul scris al furnizorului, în condiţii legale, consu­matori de energie electrică (subconsumatori).

g) să solicite furnizorului măsuri pentru remedierea defecţiunilor şi a deranjamentelor survenite la instalaţiile de distribuţie/transport.

h) Sa recalculeze, impreuna cu furnizorul, consumul pentru o perioada anterioara, atunci cand se constata defectarea contorului pe baza metodologiei si procedurilor emise de Autoritatea competenta;

i) orice alte obligatii prevazute de Legea 123/2012, cu modificarile si completarile ulterioare, de Regulamentul de furnizare sau de alte acte normative aplicabile

**10.Modalităţi şi condiţii de plată**

**Art. 10**. (1) Furnizorul va emite facturile conform Anexei nr.3 la prezentul contract.

(3) Pentru consumatorul cu mai multe locuri de consum se poate emite, la cererea consumatorului şi cu acordul furnizorului o singură factură.

(6) După trecerea a 15 zile lucrătoare de la aplicarea penalizărilor, dacă factura nu a fost achitată de consumator, furnizorul va proceda la întreruperea furnizării energiei electrice, cu un preaviz de 5 zile lucrătoare, iar eventualele consecinţe ce rezultă din această întrerupere îl privesc în exclusivitate pe consumator.

(7) Factura se consideră achitată de către consumator, la data înregistrării plăţii în extrasul bancar al consumatorului, la data preluării cecului de către furnizor ori la data intrării numerarului în casieria furnizorului sau prin orice mod prevăzut expres în alte reglementări legate de plată acceptate de furnizor.

(8) După efectuarea plăţii integrale a facturilor şi a penalizărilor respective, inclusiv a taxelor de deconectare-reconectare, furnizorul va realimenta consumatorul, în conformitate cu prevederile Standardului de performanţă.

(9) In cazul în care consumatorul nu efectuează în termen de cel mult 15 zile lucrătoare de la data întreruperii furnizării energiei electrice plata integrală a consumului şi a penalităţilor aplicate, furnizorul are dreptul să rezilieze contractul de furnizare a energiei electrice.

**Art. 11.** Consumatorul căruia i s-a desfiinţat instalaţia de alimentare, după ce a plătit facturile restante şi penalităţile aferente, poate cere o nouă alimentare, urmând aceeaşi metodologie ca în cazul unui nou consumator.

**Art. 12.** (1) Refuzul total sau parţial al consumatorului de a plăti o factură emisă de furnizor se va aduce la cunoştinţă acestuia în termen de 5 zile lucrătoare de la data primirii ei.

(2) Reclamaţiile ulterioare efectuării plăţii facturilor se conciliază între părţi în termen de 10 zile lucrătoare de la data formulării pretenţiilor de către consumator.

(3) In cazul în care, ca urmare a unor recalculări conciliate între părţi, nivelul consumului facturat se reduce, nu se vor încasa penalităţi pentru diferenţa respectivă.

**Art. 13.** Energia reactivă consumată în perioada de facturare cu un factor de putere mai mic de 0,92 se plăteşte astfel (cu excepţia situaţiei în care mijloacele de compensare ale consu-matorului au fost deconectate din dispoziţia dispecerului energetic):

a) în cazul în care consumatorul realizează un factor de putere mediu lunar sub 0,92, acesta va plăti diferenţa dintre cantitatea de energie electrică reactivă consumată şi cantitatea corespunzătoare factorului de putere neutral, conform reglementarilor in vigoare;

b) în cazul în care consumatorul realizează un factor de putere mediu lunar mai mic de 0,65, acesta va plăti energia electrică reactivă rezultată din diferenţa dintre cantitatea consumată şi cea corespunzătoare factorului de putere de 0,92, conform reglementarilor in vigoare;

**11. Răspunderea contractuală**

**Art. 14**. Pentru neexecutarea, în totalitate sau în parte, a obligaţiilor prevăzute în prezentul contract, părţile se supun şi răspund conform prevederilor Codului civil, Codului comercial şi ale actelor normative în vigoare.

**12. Intreruperea furnizării energiei electrice**

**Art. 15**. (1) Furnizorul va întrerupe consumatorului furnizarea energiei electrice, fără asigurarea puterii minime tehnologice, în urmă­toarele cazuri:

1. consumul energiei electrice cu contract expirat;
2. consumul fraudulos de energie electrică;
3. depăşirea puterii aprobate prin avizul de racordare;
4. neachitarea facturilor emise de furnizor sau a altor sume datorate acestuia de către consumator, în condiţiie stabilite;
5. împiedicarea delegatului împuternicit al furnizorului de a monta, verifica, înlocui sau de a citi elementele grupurilor de măsurare / contoarele, de a verifica şi remedia defecţiunile în instalaţiile care sunt proprietate a furnizorului, atunci când acestea se află pe teritoriul consurnatorului, de a verifica instalaţiile proprii ale consumatorului, situate în amonte de alt consumator, sau de a racorda un nou consumator;
6. împiedicarea accesului furnizorului în instalaţiile de utilizare ale consumatorului, în scopul de a culege datele necesare pentru recalcularea consumului, în cazul constatării unor situaţii care conduc Ia înregistrarea eronată a consumului de ener­gie electrică;
7. contractul de furnizare a energiei electrice este pe numele altei persoane fizice sau juri­dice decât al celei care deţine de drept locul de consum;
8. consumatorul nu aplică reducerea puterii absorbite cerută de furnizor în regim de restricţii, conform contractului şi în termenii prevăzuţi în acesta;
9. consumatorul nu respectă programul convenit pentru întreruperi în scopul executării revizi­ilor tehnice ale instalaţiei de alimentare, a altor lucrări în instalaţiile furnizorului sau refuză să par­ticipe Ia intocmirea acestor programe;
10. consumatorul modifică reglajele instalaţiilor de protecţie stabilite cu furnizorul;
11. consumatorul nu a luat Ia termenele convenite cu furnizorul măsurile de limitare a perturbaţiilor până Ia valorile normate;
12. nerespectarea limitelor zonelor de protecţie pentru reţelele şi instalaţiile electrice, conform

legislaţiei în vigoare;

1. periclitarea vieţii sau a sănătăţii oamenilor ori a integrităţii bunurilor materiale;
2. pentru prevenirea sau limitarea extinderii avariilor în echipamentele electroenergetice în zonele de reţea electrică sau Ia nivelul întregului SEN;
3. pentru executarea unor manevre şi a unor lucrări impuse de situaţii de urgenţă, care nu se pot efectua fără întreruperi;
4. în alte cazuri în care se specifică acest drept în prezentul contract.

(2) intreruperea furnizării energiei electrice se realizează:

1. fără preaviz, in cazurile prevăzute. Ia alin. (1) lit. b), f), g), h), j), m), n) şi o);
2. cu preaviz de 5 zile lucrătoare, in cazurile prevăzute Ia alin.(1) lit. a), c), d) e), i), l), k), p).

(3) întreruperile prevăzute la pct. m), n) şi o) vor fi ulterior justificate cu documente consumatorului, la cererea scrisă a acestuia, depusă în termen de 5 zile lucrătoare de la producerea evenimentului;

(4) se exceptează de la prevederile alin.(1), mai puţin lit. a), b), j), m), n) şi o), spitalele, policlinicile, staţiile de salvare, căminele de bătrâni, creşele, şcolile şi organele de trafic aerian, naval şi feroviar care concură la siguranţa circulaţiei.

**13. Forta majora**

**Art. 16**. Forţa majoră apără de răspundere partea care o invocă în termenele şi în condiţiiie legii.

**Art. 17**. - (1) Părţile sunt exonerate de orice răspundere pentru neîndeplinirea în totalitate sau în parte a obligaţiilor ce decurg din acest contract, dacă aceasta este rezultatul acţiunii forţei majore. Circumstanţele de forţă majoră sunt acelea care pot apărea în cursul executării prezentului contract, în urma producerii unor evenimente extraordinare care nu au putut fi luate în considerare de părţi la încheierea contractului şi care sunt în mod rezonabil în afara voinţei şi controlului părţilor.

(2) Partea care invocă forţa majoră trebuie să notifice acest lucru în scris celeilalte părţi în termen de 48 de ore de la apariţia acesteia, cu confirmarea organului competent de la locul producerii evenimentului ce constituie forţă majoră.

(3) Neîndeplinirea obligaţiei de comunicare a forţei majore nu înlătură efectul exonerator de răspundere al acesteia, dar antrenează obligaţia părţii care o invocă de a repara pagubele cauzate părţii contractante prin faptul necomunicării sau comunicarii cu intarziere.

**14. Modificare de circumstante**

**Art.18**. (1) În sensul prezentului contract, prin “modificare de circumstanţe” se înţelege intrarea în vigoare, a unor legi/reglementari, precum si modificarea/ abrogarea celor existente, ulterior incheierii prezentului contract.

(2)Daca ulterior incheierii contractului, apare o modificare de circumstante care are sau poate avea ca efect cresterea/ scaderea pentru vanzator/cumparator a costurilor, partile pot modifica pretul de contract, prin incheierea de acte aditionale cu acordul partilor, astfel incat sa se permita recuperarea integrala de catre vanzator/cumparator a costurilor suplimentare.

(3) Modificarea preţurilor de contract se va negocia între părţi, la solicitarea scrisă şi motivată a uneia dintre ele.

**15. Confidentialitate**

**Art. 19** (1) Partile convin sa asigure confidentialitatea documentelor, informatiilor sau datelor furnizate celeilalte parti ca urmare a acestui contract, si nu vor utiliza informatiile confidentiale, in totalitate sau partial, fara consimtamantul scris al celeilalte pǎrti.

(2) Prevederile prezentului articol raman valabile 5 (cinci) ani dupa expirarea prezentului contract.

**15. Rezilierea contractului**

**Art. 20**. (1) Rezilierea contractului de furnizare a energiei electrice din iniţiativa furnizorului, înainte de expirarea acestuia, se face în următoarele cazuri:

1. neplata contravalorii energiei electrice furnizate şi a penalităţilor legale în condiţiile stabilite prin prezentul contract:
2. pierderea calităţii de persoană juridică a consumatorului, care a stat la baza încheierii contractului, cu un preaviz de 5 zile lucrătoare;
3. pierderea calităţii de deţinător al spaţiului pentru alimentarea căruia s-a încheiat prezentul contract;
4. refuzul consumatorului de a încheia un nou contract ori de a perfecta sau reactualiza contractul existent, în condiţiile modificării reglementărilor sau a condiţiilor tehnico‑economice care au stat la baza încheierii acestuia, cu un preaviz de 30 de zile calendaristice;
5. în alte condiţii prevăzute de reglementările legale în vigoare.

(2) Rezilierea contractului din iniţiativa consumatorului, înaintea expirării acestuia, se face cu anunţarea prealabilă în scris a furnizorului, în termen de 21 de zile calendaristice.

(3) Sistarea temporară a furnizării energiei electrice se poate efectua, fără rezilierea contractului, la solicitarea în scris a consumatorului, pentru o perioadă de minimum o lună şi de maximum 12 luni. Consumatorul va plăti contravaloarea lucrărilor efectuate în acest scop. De asemenea, sistarea temporară a furnizării energiei electrice se poate face şi din cauze indepen­dente de voinţa furnizorului (revizii tehnice, deranjamente, lipsa puterii in S.E.N. etc.).

**16.Litigii**

**Art.21**. Litigiile decurgand din interpretarea si/sau executarea prezentului contract, care nu pot fi rezolvate pe cale amiabila, vor fi supuse spre solutionare instantelor judecatoresti de la sediul furnizorului.

**17.Dispozitii finale**

**Art.22** (1) Contractul de furnizare a energiei electrice intră în vigoare numai după semnarea de către părţile contractante, respectiv în cazul unor divergenţe, după soluţionarea definitivă a acestora;

(2) Eventualele datorii reciproce dintre părţi, provenite dintr-un contract anterior de furnizare a energiei electrice, se preiau în cadrul prezentului contract.

**Art. 23**. Anexele nr.1‑5 şi orice alte anexe agreate de părţi fac parte integrantă din prezentul contract.

**Art. 24**. Prezentul contract a fost încheiat la data de ......................, în două exemplare, câte unul pentru fiecare parte contractantă, şi va intra in vigoare la data de ........................

Anexe la contract

**PRETUL DE CONTRACT.**

**TERMENE, MODALITATI DE PLATA**

**Art. 1. Pretul de contract**

(1) Pretul de contract (Pc) este de **............** **lei/MWh** valabil pentru punctele alimentate pe **................. tensiune** (conform ofertei nr . ...................).

Pretul nu contine TVA, acciza, contributia pentru cogenerarea de inalta eficienta si certificatele verzi. Contributia pentru cogenerarea de inalta eficienta la data incheierii prezentului contract este de 15,82 lei/MWh conform Ordinului ANRE nr.95/2015, publicat in M.O., Partea I, nr. 468/29.06.2015.

(2) Pc reprezinta valoarea in lei a 1 MWh energie electrica si include:

|  |  |
| --- | --- |
| **Pret baza** | **………… lei/MWh** |
| **Tarife distributie si transport reglementate de ANRE (in mod exclusiv) lei/MWh** | Operator Distributie |
| Tarif de introducere a energiei in sistem TG (media) | 2,57 lei/MWh |
| Tarif de extragere a energiei din sistem TL | …………. lei/MWh |
| Tarif servicii de sistem | 13,75 lei/MWh |
| Tarif pentru distributie pe ……….. tensiune (….T) | ………….. lei/MWh |
| Total Tarife (ANRE) | …………. lei/MWh |
| *Pretul de contract* | **………. lei/MWh** |

(3) Consumatorul este obligat sa suporte contravaloarea **certificatelor verzi** aferente consumului efectiv realizat pe durata contractului, contravaloare care nu este inclusa in pretul contractual convenit conform alineatelor precedente. Plata certificatelor verzi ce revin consumatorului se va face conform reglementarilor legale in vigoare.

(4) Consumatorul are obligatia de a achita factura emisa de furnizor conform alineatului precedent chiar si in situatia in care contractul dintre parti a incetat indiferent de motiv, inainte de data emiterii facturii.

(5) Modificarea pretului de contract se face doar prin Acte aditionale, la cererea scrisa a uneia dintre parti.

**Art. 2. Conditii si termene de plata**

1. Pe intreaga durata de derulare a contractului, lunar, Furnizorul va emite o factura in data de 5 a lunii urmatoare celei de consum pentru cantitatea de energie electrica consumata in luna contractuala, dupa citirea contoarelor, scadenta facturii fiind in 30 de zile de la data emiterii;
2. Dacă o factură emisă conform prezentului contract nu este onorată la scadenta, atunci consumatorul va plăti o penalizare la suma datorată de 0.1 % pentru fiecare zi de întarziere din ziua scadentei, pană în ziua efectuării plăţii (exclusiv).
3. Penalitatile de intarziere datorate ca urmare a neachitarii la scadenta a debitului principal, vor fi achitate de catre Consumator in termen de 5 zile de la data la care Furnizorul a transmis factura de penalitati catre acesta.
4. Debitele pe care Consumatorul le inregistreaza fata de Furnizor se sting exclusiv in ordinea scadentei acestora, incepand de la cel mai vechi pana la cel mai recent debit.
5. Nu se admit stingeri partiale ale debitelor cu scadente diferite, indiferent de mentiunile facute pe documentul de plata de catre Consumator si nici stingeri prin compensare decat cu acordul ambelor parti.